**Adatkezelési tájékoztató**A HONLAPON TÖRTÉNŐ ADATKEZELÉSRŐL

**Jelen tájékoztató nem tér ki a sütik (cookie-k) alkalmazásával kapcsolatos adatkezelésre, azt az Adatvédelmi és adatbiztonsági szabályzat B. függeléke tartalmazza, ami igény szerint összedolgozható ezzel a tájékoztatóval is.**

1. A tájékoztató célja:

Az xxx Kft. (Továbbiakban: Társaság / Szervezet / Intézmény, Adatkezelő) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról szóló 2016/679 európai parlament és tanács szabályzása (GDPR), illetve az információs önrendelkezési jogról és információszabadságról szóló 2011. évi CXII. törvényben (Info tv.) foglaltaknak megfelelően végzi adatkezeléssel kapcsolatos tevékenységét.

Az xxx Kft. elkötelezett ügyfelei és partnerei személyes adatainak védelmében, kiemelten fontosnak tartja ügyfelei információs önrendelkezési jogának tiszteletben tartását. Az xxx Kft. a személyes adatokat bizalmasan kezeli, és megtesz minden olyan biztonsági, technikai és szervezési intézkedést, mely az adatok biztonságát garantálja.

Az xxx Kft. mint adatkezelő, magára nézve kötelezőnek ismeri el jelen tájékoztató tartalmát, valamint kötelezettséget vállal arra, hogy tevékenységével kapcsolatos  
minden adatkezelés megfelel a jelen tájékoztatóban és a hatályos jogszabályokban, valamint az Európai Unió jogi aktusaiban meghatározott elvárásoknak.

A tájékoztató célja, hogy a honlapot megtekintő látogatók, illetve a felhasználók tájékoztatást kaphassanak a Társaság / Szervezet / Intézmény által a honlapon kezelt adatokról, és az adatkezeléssel kapcsolatosan felmerült egyéb tevékenységekről.

**2. Az Adatkezelő adatai**

|  |  |
| --- | --- |
| **Név:** |  |
| **Képviselő neve:** |  |
| **Székhely:** |  |
| **Adószám:** |  |
| **Cégjegyzékszám:** |  |
| **Bankszámlaszám:** |  |
| **Telefonszám:** |  |
| **E-mail cím:** |  |
| **Honlap címe:** |  |

**Adatvédelmi tisztviselő**

|  |  |
| --- | --- |
| **Neve:** |  |
| **Telefonszáma:** |  |
| **E-mail címe:** |  |
| **Levelezési címe:** |  |

**3. Az Adatfeldolgozó(k) adatai**

**Az alábbiak közül csak azokat kell meghagyni, amelyeket a cég valóban alkalmaz. Az itt nem szereplő adatfeldolgozókkal a listát ki kell egészíteni. Csak olyan adatfeldolgozókat kell megadni, ami a honlapon történő adatkezelés tekintetében releváns.**

**Tárhely, e-mail, egyéb IT feladatokat ellátó szolgáltatók**

|  |  |
| --- | --- |
| **Név:** |  |
| **Képviselő neve:** |  |
| **Székhely:** |  |
| **Telefonszám:** |  |
| **E-mail cím:** |  |
| **Honlap címe:** |  |

**Kézbesítési feladatok, logisztika (futárszolgálat, posta)**

|  |  |
| --- | --- |
| **Név:** |  |
| **Képviselő neve:** |  |
| **Székhely:** |  |
| **Telefonszám:** |  |
| **E-mail cím:** |  |
| **Honlap címe:** |  |

**Könyvelés, számlázás**

|  |  |
| --- | --- |
| **Név:** |  |
| **Képviselő neve:** |  |
| **Székhely:** |  |
| **Telefonszám:** |  |
| **E-mail cím:** |  |
| **Honlap címe:** |  |

**4. Értelmező rendelkezések**

* **adatfeldolgozás**: az adatkezelési műveletekhez kapcsolódó technikai feladatok elvégzése, függetlenül a műveletek végrehajtásához alkalmazott módszertől és eszköztől, valamint az alkalmazás helyétől, feltéve hogy a technikai feladatot az adaton végzik;
* **adatfeldolgozó**: az a természetes vagy jogi személy, közhatalmi szerv, ügynökség vagy bármely egyéb szerv, amely az adatkezelő nevében személyes adatokat kezel;
* **adatkezelés**: a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés;
* **adatkezelő**: az a természetes vagy jogi személy, közhatalmi szerv, ügynökség vagy bármely egyéb szerv, amely a személyes adatok kezelésének céljait és eszközeit önállóan vagy másokkal együtt meghatározza; ha az adatkezelés céljait és eszközeit az uniós vagy a tagállami jog határozza meg, az adatkezelőt vagy az adatkezelő kijelölésére vonatkozó különös szempontokat az uniós vagy a tagállami jog is meghatározhatja;
* **adattovábbítás**: az adat meghatározott harmadik személy számára történő hozzáférhetővé tétele;
* **adattörlés**: az adat felismerhetetlenné tétele oly módon, hogy a helyreállítása többé nem lehetséges;
* **adatvédelmi incidens**: a biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi;
* **az érintett hozzájárulása**: az érintett akaratának önkéntes, konkrét és megfelelő tájékoztatáson alapuló és egyértelmű kinyilvánítása, amellyel az érintett nyilatkozat vagy a megerősítést félreérthetetlenül kifejező cselekedet útján jelzi, hogy beleegyezését adja az őt érintő személyes adatok kezeléséhez;
* **címzett**: az a természetes vagy jogi személy, közhatalmi szerv, ügynökség vagy bármely egyéb szerv akivel, vagy amellyel a személyes adatot közlik, függetlenül attól, hogy harmadik fél-e. Azon közhatalmi szervek, amelyek egy egyedi vizsgálat keretében az uniós vagy a tagállami joggal összhangban férhetnek hozzá személyes adatokhoz, nem minősülnek címzettnek; az említett adatok e közhatalmi szervek általi kezelése meg kell, hogy feleljen az adatkezelés céljainak megfelelően az alkalmazandó adatvédelmi szabályoknak;
* **érintett**: bármely meghatározott, személyes adat alapján azonosított vagy – közvetlenül vagy közvetve – azonosítható természetes személy;
* **felhasználó:** A honlap böngészése mellett - akár regisztrációhoz kötött - egyes szolgáltatásokat igénybe vevő látogatók, függetlenül attól, hogy a honlap mely szolgáltatását veszik igénybe.
* **harmadik személy**: az a természetes vagy jogi személy, közhatalmi szerv, ügynökség vagy bármely egyéb szerv, amely nem azonos az érintettel, az adatkezelővel, az adatfeldolgozóval vagy azokkal a személyekkel, akik az adatkezelő vagy adatfeldolgozó közvetlen irányítása alatt a személyes adatok kezelésére felhatalmazást kaptak;
* **látogató:** A honlapon található nyilvános tartalmakat megtekintő, a honlap egyéb szolgáltatásait igénybe nem vevő természetes személyek.
* **személyes adat**: azonosított vagy azonosítható természetes személyre („érintett”) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható;
* **tiltakozás**: az érintett nyilatkozata, amellyel személyes adatának kezelését kifogásolja, és az adatkezelés megszüntetését, illetve a kezelt adat törlését kéri;

**5. Jogszabályi környezet**

Az Adatkezelő által végzett adatkezelés jogalapja a természetes személyeknek a személyes adatok kezelése tekintetében történő védelméről és az ilyen adatok szabad áramlásáról szóló 2016/679 európai parlament és tanács szabályzása (GDPR), 6. cikk, 1. bekezdés a) pontja alapján az érintett önkéntes hozzájárulása.

Az elektronikus kereskedelmi szolgáltatások, valamint az információs társadalommal  
összefüggő szolgáltatások egyes kérdéseiről szóló 2001. évi CVIII. törvény (a továbbiakban: Ektv.) 13/A. §-a értelmében Az Adatkezelő a szolgáltatás nyújtása céljából kezelheti azon személyes adatokat, amelyek a szolgáltatás nyújtásához technikailag elengedhetetlenül szükségesek. Adatkezelőnek az egyéb feltételek azonossága esetén úgy kell megválasztania és minden esetben oly módon  
kell üzemeltetnie a szolgáltatás nyújtása során alkalmazott eszközöket, hogy személyes adatok kezelésére csak akkor kerüljön sor, ha ez a szolgáltatás nyújtásához feltétlenül szükséges, azonban ebben az esetben is csak a szükséges mértékben és ideig.

Adatkezelő a szolgáltatás igénybevételével kapcsolatos adatokat bármely, a fentiekben meghatározottaktól eltérő célból – így különösen szolgáltatása hatékonyságának növelése, az igénybe vevőnek címzett elektronikus hirdetés vagy egyéb címzett tartalom eljuttatása, piackutatás céljából – csak az adatkezelési cél előzetes meghatározása mellett és az igénybe vevő hozzájárulása alapján kezelhet.

Az Adatkezelő egyes esetekben köteles jogszabályok által előírt kötelező adatkezelést végezni (például bizonylatolási kötelezettség). Ezen túl az esetleges hatósági megkereséseket az Adatkezelő köteles teljesíteni, melyek szintén személyes adatok  
kezelésével, továbbításával járhatnak.

**6. Ügyfelekkel történő kapcsolattartás**

Ezen fejezetben leírt szabályokat kell alkalmazni, ha a honlap rendelkezik Kapcsolat, Ügyfélszolgálat, Technikai támogatás, illetve hasonló funkciókat nyújtó oldalakkal, lehetőségekkel.

***Az adatkezelés célja:*** Az adatkezelő honlapjain lehetőséget biztosít arra, hogy meglévő és leendő partnerei, üzletfelei, vásárlói közvetlen kapcsolatot teremthessenek a kapcsolattartásra kijelölt munkavállalóival. Az ügyfélkapcsolati pont használatához, üzenet küldéséhez a honlapon feltüntetett adatvédelmi tájékoztató elfogadása szükséges, melyet az üzenet elküldése előtt egy linkkel elérhetővé kell tenni.

***A kezelt adatok köre:*** név / cégnév, telefonszám, e-mail cím, továbbá az üzenetben a felhasználó által megadott egyéb nem kért adatok.

A felhasználó által üzenetben, vagy e-mail-ben esetlegesen közölt további személyes adatai tekintetében az Adatkezelő az elküldött üzenet tartalma kapcsán csak a szükséges mértékig végez adatkezelést, azonban ha az érintett esetlegesen nem kért személyes adatokat közöl, úgy – amennyiben ez technikailag lehetséges – azt az Adatkezelő haladéktalanul törli. Ellenkező esetben azzal, hogy az érintett ezeket az adatokat önként az Adatkezelő tudomására hozta, a kezeléshez való hozzájárulást megadottnak kell tekinteni.

***Az adatkezelés jogalapja:*** Az érintett önkéntes hozzájárulása

A felhasználó az üzenet, vagy e-mail önkéntes elküldésével hozzájárul a feladóként általa megjelölt adatai, illetve esetlegesen az üzenetében általa feltüntetett egyéb adatai kezeléséhez.

***Az adatkezelés időtartama:*** AzAdatkezelő a személyes adatokat a cél megvalósulásáig kezeli. Ennek megfelelően az üzenetet, e-mailt küldő felhasználók esetében az adatkezelés az üzenet megválaszolásáig tart. Az Adatkezelő az üzenet megválaszolását követően törli az e célból kezelt adatokat. Amennyiben több, kapcsolódó témájú üzenetváltásra kerül sor, abban az esetben az adott információcsere befejeztével törli az adatokat kivéve, ha szerződés teljesítése, jogszabályi kötelezettség, illetve az Adatkezelő jogos érdeke ezt másképp kívánja. Ez esetben a felhasználó hozzájárulásának visszavonásáig, illetve a jogszabály által előírt határidőig tárolja.

***A személyes adatok címzettjei***: a Társaság / Szervezet / Intézmény ügyfélkezeléssel kapcsolatos feladatokat ellátó munkavállalói, IT adatfeldolgozó munkavállalói.

**7. A Honlapon történő regisztrációval kapcsolatos adatkezelés**

Az Társaság / Szervezet / Intézmény honlapján egyes adatokhoz, cikkekhez, információkhoz, szolgáltatásokhoz való hozzáférést regisztrációhoz köti.

A regisztrációval kapcsolatos adatszolgáltatás önkéntes, amelyet ügyfél a regisztráció során a vonatkozó mező kipipálásával ad meg.

Felhívjuk az adatközlők figyelmét, hogy amennyiben nem saját személyes adataikat  
adják meg, az adatközlő kötelessége az érintett hozzájárulásának beszerzése.

A honlapra 16. életévüket be nem töltött személyek nem, vagy csak a szülő, illetve törvényes gondviselő hozzájárulásával regisztrálhatnak.

***Az adatkezelés célja:*** A honlapon a csak regisztrált felhasználók által elérhető tartalmak, szolgáltatások teljesítése, személyre szabott ajánlatok kiküldése, direkt marketing tevékenység, kapcsolatfelvétel, használati adatok elemzése

***A kezelt adatok köre:*** e-mail cím, felhasználó név, jelszó

***Az adatkezelés jogalapja:*** Az érintett önkéntes hozzájárulása, amelyet az érintett adatainak önkéntes megadásával és az adatkezelési tájékoztató elfogadásával ad meg.

***Az adatkezelés időtartama:*** a regisztráció aktív fennállásáig, vagy az érintett hozzájárulásának visszavonásáig (törlési kérelméig). A honlapon lehetővé kell tenni, hogy a regisztráló törölje regisztrált adatait, melynek módjáról tájékoztatni kell.

***A személyes adatok címzettjei***: a Társaság / Szervezet / Intézmény ügyfélkezeléssel kapcsolatos feladatokat ellátó munkavállalói, IT adatfeldolgozó munkavállalói.

**8. Webáruház üzemeltetésével kapcsolatos adatkezelések**

A webáruház bárki által szabadon látogatható, de megrendelést csak regisztrált felhasználók adhatnak le. Bizonyos esetekben előfordulhat, hogy a regisztrált felhasználók különböző kedvezményeket kapnak az egyes termékekre.

Felhívjuk az adatközlők figyelmét, hogy amennyiben nem saját személyes adataikat  
adják meg, az adatközlő kötelessége az érintett hozzájárulásának beszerzése.

***Az adatkezelés célja:*** Az adatkezelő honlapján keresztül az általa forgalmazott termékek, szolgáltatások internetes felületen történő értékesítése, a megrendelt termékek kiszállítása, illetve eljuttatása a megrendelőhöz, tájékoztatás nyújtása az egyes termékekről, szolgáltatásokról, kapcsolattartás a regisztrált ügyfelekkel valamint bizonylatolás, számlázás.

***A kezelt adatok köre:*** vezetéknév, keresztnév, cégnév, adószám, e-mail cím, telefonszám, számlázási cím, szállítási cím, fizetendő összeg, regisztráció időpontja, vásárlás időpontja, IP cím, jelszó és felhasználónév, online azonosító.

***Az adatkezelés jogalapja:***

*Látogatók esetén:*

Az érintett hozzájárulása, melyet a honlap meglátogatásával, ráutaló magatartással ad meg.

*Regisztrált felhasználók esetén:*

Az érintett tájékoztatáson alapuló, határozott és félreérthetetlen hozzájárulása

*Webáruházban történő vásárlás esetén:*

1. A webáruházban történő vásárlás szerződésnek minősül, utalva az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről szóló 2001. évi CVIII. törvény 13/A.§-ára, és a fogyasztó és a vállalkozás közötti szerződések részletes szabályairól szóló 45/2014. (II. 26.) Korm. rendeletre. A fentiek alapján a jogalap szerződés teljesítése.

1. A számlázás céljára megadott adatok kezelésének jogcíme jogi kötelezettség teljesítése az Áfa törvény és Számviteli törvény alapján.

***Az adatkezelés időtartama:*** A regisztrációra vonatkozó törlési kérelem beérkezéséig.  
A vásárlás tekintetében a vásárlást követő 5. év végéig. Számviteli bizonylatok tekintetében a Számvitelről szóló 2000. évi C. törvény 169 § (2) bekezdés alapján 8 évig. A meghiúsult vásárlás adatait azonnal törölni kell.

***A személyes adatok címzettjei***: a Társaság / Szervezet / Intézmény ügyfélkezeléssel, marketing tevékenységgel, áruszállítással, pénzüggyel, könyvvitellel kapcsolatos feladatokat ellátó munkavállalói, a termék kézbesítése kapcsán adatfeldolgozóként a Magyar Posta alkalmazottai, illetve a futárcég alkalmazottai (Az érintett neve, címe, telefonszáma tekintetében). A webáruház működését támogató ügyfélszolgálat, a webáruház informatikai hátterét biztosító tárhelyszolgáltató. Az adatkezelő, illetve az érintett számlavezető bankja a pénzügyi teljesítés vonatkozásában.

**9. Karrier oldal üzemeltetés**

***Az adatkezelés célja:*** Az adatkezelő honlapján karrier oldalt üzemeltet, melynek célja információk nyújtása a Társaságnál / Szervezetnél / Intézményben aktuálisan betölthető pozíciókról és elérhető állásajánlatokról. A karrier oldalon feltüntetett e-mail címre a jelentkező feltöltheti önéletrajzát, motivációs levelét, és egyéb az álláskereséssel kapcsolatos adatait. Az önéletrajz karrier oldalra történő feltöltéséhez a honlapon feltüntetett adatvédelmi nyilatkozat elfogadása szükséges.

***A kezelt adatok köre:*** kiemelten név, lakcím, e-mail cím, iskolai végzettség, illetve a jelentkezéskor feltöltött önéletrajzban, motivációs levélben szereplő egyéb személyes adatok.

***Az adatkezelés jogalapja:*** Az érintett önkéntes, kifejezett hozzájárulása

***Az adatkezelés időtartama:*** A jelentkező hozzájárulásának visszavonásáig, de maximum az önéletrajz beérkezésétől számított 1 évig. Jelentkező az önéletrajz tárolásához adott hozzájárulását bármikor, az adatvédelmi és adatbiztonsági szabályzatban megadott elérhetőségeken.

***A személyes adatok címzettjei***: a Társaság / Szervezet / Intézmény munkaerő gazdálkodással kapcsolatos feladatokat ellátó munkavállalói.

**10. Direkt marketinggel, hírlevél küldéssel kapcsolatos adatkezelés**

***Az adatkezelés célja*:** direkt marketing és reklám tevékenység folytatása, ide értve a reklámkiadványok, hírlevelek, ajánlatok, promóciók nyomtatott vagy elektronikus formában történő rendszeres vagy időszakos küldése a hozzájáruló nyilatkozatban, e-mail-ben, vagy a honlapon történt regisztrációkor megadott elérhetőségekre. A küldés történhet e-mail-ben, vagy postai úton.

***A kezelt adatok köre:*** a természetes személy neve, címe, telefonszáma, e-mail címe, online azonosítója. Amennyiben a reklám, amelyre a hozzájárulás vonatkozik, csak meghatározott életkorú személyek számára közölhető - születési helyét és idejét, továbbá azon személyes adatok, amelyek kezeléséhez a nyilatkozó hozzájárult.

***Az adatkezelés jogalapja*:** Az érintett hozzájárulása, amelyet az adatkezelési tájékoztató megismerésével, adatainak önkéntes megadásával és tevőleges hozzájárulásával (checkbox kipipálása) ad meg.

A hozzájárulását a felhasználó megadhatja az adatkezelővel kötött írásbeli szerződésben, vagy külön írásban megadott hozzájáruló nyilatkozatban is

***Az adatkezelés időtartama*:** Az érintett hozzájárulásának visszavonásáig (hírlevélről leiratkozásáig), illetve az adatkezelés érintett általi megtiltásáig.

***A személyes adatok címzettjei***: a Társaság / Szervezet / Intézmény ügyfélkezeléssel, marketing tevékenységgel kapcsolatos feladatokat ellátó munkavállalói, adatfeldolgozóként az informatikai szolgáltató munkavállalói (szerver hosting, tárhely- és e-mail szolgáltató)

A felhasználó felelőssége, hogy a megadott e-mail címről és az általa megadott adatok felhasználásával kizárólag ő vesz igénybe szolgáltatást.

**11. Látogatói statisztikák készítése**

***Az adatkezelés célja:*** Az adatkezelő honlapjához és az ott közölt információkhoz bármely külső látogató hozzáférhet. A honlap látogatása során a honlap tárhely szolgáltatója a szolgáltatás működésének ellenőrzése, a visszaélések megakadályozása, és az üzemszerű működés biztosítása érdekében rögzíti a látogatói adatokat. A rögzítés célja a honlap használatára vonatkozó információk gyűjtése, látogatottsági statisztikák, elemzések készítése. A külső szolgáltatók a felhasználó számítógépén, ún. sütit (cookie) helyezhetnek el, így lehetőségük nyílik összekapcsolni a felhasználó aktuális látogatását a korábbiakkal. A felhasználó a honlapon felugró ablakban a sütikre vonatkozó kérelmet bármikor visszautasíthatja, illetve böngészője beállításai módosításával megtilthatja a sütik használatát. Ez esetben azonban lehet, hogy a honlap összes szolgáltatása nem fog maradéktalanul működni.

***A kezelt adatok köre:*** dátum, időpont, felhasználó számítógépének IP címe, meglátogatott oldal címe, előzőleg meglátogatott oldal címe, felhasználó operációs rendszerével, böngészőjével kapcsolatos adatok (pl. képernyő felbontás, böngésző típusa stb.)

***Az adatkezelés jogalapja:*** Az érintett önkéntes hozzájárulása

***Az adatkezelés időtartama:*** a honlap megtekintésétől számított 2 év időtartam.

***A személyes adatok címzettjei***: a Társaság / Szervezet / Intézmény marketing tevékenységgel kapcsolatos feladatokat ellátó munkavállalói, adatfeldolgozóként a honlap tárhelyét biztosító szervezet alkalmazottai.

**12. Kedvezménykártyával kapcsolatos adatkezelések**

Társaságunk / Szervezetünk / Intézményünk kedvezménykártya / ügyfélkártya / klubkártya / hűségkártya / törzsvásárlói kártya igénylését teszi lehetővé vásárlói / partnerei / ügyfelei számára. A kártyabirtokosok különböző állandó és alkalmi kedvezményekre, exkluzív – csak a kártyabirtokosok számára elérhető – termékek megvásárlására, szolgáltatások igénybevételére, pontgyűjtésre válnak jogosulttá.

A kedvezménykártya igényelhető elektronikus úton a [www.tarsasag.hu](http://www.tarsasag.hu/) honlapunkon. A honlapunkon történő igényléskor a hozzájárulást az adatkezeléshez egy jelölőnégyzet kipipálásával meg kell erősíteni.

A kártyához hűségpont gyűjtés és pontbeváltási lehetőség kapcsolódik, valamint rendszeresen meghirdetésre kerülhetnek nyereményjátékok a mindenkor hatályos vonatkozó Játékszabályzatban meghatározottak szerint.

Az adatszolgáltatás önkéntes, de az igényléskor rögzített egyes személyes adatok közlése nélkülözhetetlen a szerződés létrejöttéhez és teljesítéséhez. Az adatkezelő a neki megadott személyes adatokat nem ellenőrzi, azok helytállóságáért és megfelelőségéért kizárólag az azt megadó személy felel.

A 16. életévét be nem töltött kiskorú természetes személyek és egyéb cselekvőképességet korlátozó gondnokság alatt álló személyek hozzájárulását tartalmazó nyilatkozatainak érvényességéhez törvényes képviselőjük jóváhagyása is szükséges, ezért az ő sikeres igénylésük előfeltétele a törvényes képviselő jóváhagyásának megszerzése. A cselekvőképtelen (14 év alatti vagy cselekvőképességet kizáró gondnokság alatt álló) személy önállóan nem igényelhet Kártyát, nyilatkozatokat nem tehet, nevében törvényes képviselője tehet jognyilatkozatokat és az érintett tevékenységért is ő vállalja a felelősséget. A 16. életévét betöltött kiskorú érintett hozzájárulását tartalmazó jognyilatkozat érvényességéhez törvényes képviselőjének beleegyezése vagy utólagos jóváhagyása nem szükséges.

***Az adatkezelés célja:*** A kedvezménykártya szolgáltatás teljesítése, névre szóló kártya elkészítése, kapcsolattartás, pontgyűjtés és pont elszámolás, ügyfélhűség növelése, vásárlás ösztönzés.

A Társaság / Szervezet / Intézmény által megvalósított adatkezelés további célja a vásárlói és kártyahasználati szokások megismerése, elemzése, termékfejlesztés és személyre szabott ajánlatok kialakítása, direkt marketing, piackutatás.

***A kezelt adatok köre:*** a kártyaigénylők által az adatkezelő honlapján megadott adatok, különösen név, e-mail cím, irányítószám, valamint a kedvezménykártyával végrehajtott tranzakciók

***Az adatkezelés jogalapja:*** az érintett önkéntes hozzájárulása, melyet elektronikus felületen (honlapon) tett nyilatkozatával ad meg.

***Az adatkezelés időtartama*:** A személyes adatok az adatkezelés céljának megszűnésekor (jellemzően a programban való részvétel végén, illetve a kártya érvényességének lejártakor), vagy az adatkezelési céllal kapcsolatos elévülési idő végén kerülnek törlésre. Az érintett a hozzájárulását bármikor visszavonhatja, ez esetben – ha más jogszabályi követelmény értelmében nem kötelező az adatainak megőrzése – adatait haladéktalanul törölni kell.

***A személyes adatok címzettjei***: a Társaság / Szervezet / Intézmény ügyfélkezeléssel, marketing tevékenységgel kapcsolatos feladatokat ellátó munkavállalói, adatfeldolgozóként a kártya elkészítését végző nyomda munkatársai, postai kézbesítés esetén a Magyar Posta munkavállalói.

Az adatkezelő harmadik személyt bíz meg a kedvezménykártya elkészítésével, amely Társaság adatfeldolgozónak minősül. Az adatfeldolgozók a személyes adatokon a kedvezménykártya elkészítése céljából végzi az adatfeldolgozási műveleteket, saját célra a személyes adatokat nem kezeli, és nem dolgozza fel.

**13. Adatbiztonsági intézkedések**

Az Adatkezelő valamennyi adatkezelése vonatkozásában a személyes adatok biztonsága érdekében  megtette azokat a technikai és szervezeti intézkedéseket és kialakította azokat az eljárási szabályokat, amelyek a GDPR érvényre juttatásához szükségesek.

Az Adatkezelő az adatokat megfelelő intézkedésekkel védi a véletlen vagy jogellenes megsemmisítés, elvesztés, megváltoztatás, sérülés,  jogosulatlan nyilvánosságra hozatal vagy az azokhoz való jogosulatlan hozzáférés ellen.

### A szervezeti intézkedések magukban foglalják az épületeinkben a fizikai hozzáférések ellenőrzését, munkavállalók oktatását, a papír alapú dokumentumok elzárását megfelelő helyiségekbe. A technikai intézkedések magukban foglalják a rendszereinkhez történő hozzáféréshez kapcsolódó titkosítást, jelszóvédelmet és a vírusirtó szoftverek használatát.

### Azon folyamatnak részeként, melynek során Ön rendelkezésünkre bocsátja személyes adatait, ezen adatok az interneten keresztül kerülnek továbbításra. Annak ellenére, hogy minden szükséges intézkedést megteszünk az érintett által rendelkezésünkre bocsátott személyes adatok védelme érdekében, az interneten történő adattovábbítás nem tekinthető teljes mértékben biztonságosnak. Ennek megfelelően az érintett elfogadja, hogy a honlapunkon keresztül történő adattovábbítás biztonságáért nem tudunk teljes felelősséget vállalni, és az ilyen módon történő továbbítás az érintett saját felelősségére történik. Amint az Ön személyes adatai megérkeznek a rendszerünkbe, szigorú szabályokat foganatosítottunk a biztonság és a jogellenes hozzáférés megakadályozása érdekében.

### A jelszóval védett tartalmak esetében az érintett felelős azért, hogy a jelszó bizalmasságát megőrizze.

### Honlapjaink, mobil applikációnk illetőleg közösségi média oldalaink időről időre tartalmazhatnak olyan utalásokat, amelyek harmadik személyek által működtetett honlapokra mutatnak - beleértve a tagvállalatok honlapjait illetve a partner hálózatokat is -, ezek adatkezelése nem tartozik az általunk végzett adatkezelési tevékenységek sorába.

**14. Az érintett jogai**

Az érintett jogai és jogorvoslati lehetőségei a 2011. évi CXII. törvény és az EU 2016/679 irányelve alapján az alábbiakban kerülnek meghatározásra.

**14.1** A **tájékoztatás joga**: az érintett jogosult arra, hogy az adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a következő információkhoz hozzáférést kapjon:

1. az adatkezelés céljai;
2. az érintett személyes adatok kategóriái
3. azon címzettek vagy címzettek kategóriái, akikkel, illetve amelyekkel a személyes adatokat közölték vagy közölni fogják, ideértve különösen a harmadik országbeli címzetteket, illetve a nemzetközi szervezeteket;
4. adott esetben a személyes adatok tárolásának tervezett időtartama, vagy ha ez nem lehetséges, ezen időtartam meghatározásának szempontjai;
5. az érintett azon joga, hogy kérelmezheti az adatkezelőtől a rá vonatkozó személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen;
6. a valamely felügyeleti hatósághoz címzett panasz benyújtásának joga;
7. ha az adatokat nem az érintettől gyűjtötték, a forrásukra vonatkozó minden elérhető információ;
8. a 22. cikk (1) és (4) bekezdésében említett automatizált döntéshozatal ténye, ideértve a profilalkotást is, valamint legalább ezekben az esetekben az alkalmazott logikára és arra vonatkozó érthető információk, hogy az ilyen adatkezelés milyen jelentőséggel bír, és az érintettre nézve milyen várható következményekkel jár;

Ha személyes adatoknak harmadik országba vagy nemzetközi szervezet részére történő továbbítására kerül sor, az érintett jogosult arra, hogy tájékoztatást kapjon a továbbításra vonatkozóan a 46. cikk szerinti megfelelő garanciákról.

Az adatkezelő az adatkezelés tárgyát képező személyes adatok másolatát az érintett rendelkezésére bocsátja. Az érintett által kért további másolatokért az adatkezelő az adminisztratív költségeken alapuló, ésszerű mértékű díjat számíthat fel. Ha az érintett elektronikus úton nyújtotta be a kérelmet, az információkat széles körben használt elektronikus formátumban kell rendelkezésre bocsátani, kivéve, ha az érintett másként kéri.

A tájékoztatás ingyenes, ha a tájékoztatást kérő a folyó évben azonos adatkörre vonatkozóan tájékoztatási kérelmet az Adatkezelőhöz még nem nyújtott be. Egyéb esetekben költségtérítés állapítható meg. A már megfizetett költségtérítést vissza kell téríteni, ha az adatokat jogellenesen kezelték, vagy a tájékoztatás kérése helyesbítéshez vezetett.

Az adatkezelő megfelelő intézkedéseket hoz annak érdekében, hogy az érintett részére a személyes adatok kezelésére vonatkozó valamennyi információt és minden egyes tájékoztatást tömör, átlátható, érthető és könnyen hozzáférhető formában, világosan és közérthetően megfogalmazva nyújtsa, különösen a gyermekeknek címzett bármely információ esetében. Az információkat írásban vagy más módon – ideértve adott esetben az elektronikus utat is – kell megadni. Az érintett kérésére szóbeli tájékoztatás is adható, feltéve, hogy más módon igazolták az érintett személyazonosságát.

Az adatkezelő indokolatlan késedelem nélkül, de mindenféleképpen a kérelem beérkezésétől számított egy hónapon belül tájékoztatja az érintettet a kérelme nyomán hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. A határidő meghosszabbításáról az adatkezelő a késedelem okainak megjelölésével a kérelem kézhezvételétől számított egy hónapon belül tájékoztatja az érintettet. Ha az érintett elektronikus úton nyújtotta be a kérelmet, a tájékoztatást lehetőség szerint elektronikus úton kell megadni, kivéve, ha az érintett azt másként kéri.

Ha az adatkezelő nem tesz intézkedéseket az érintett kérelme nyomán, késedelem nélkül, de legkésőbb a kérelem beérkezésétől számított egy hónapon belül tájékoztatja az érintettet az intézkedés elmaradásának okairól, valamint arról, hogy az érintett panaszt nyújthat be valamely felügyeleti hatóságnál, és élhet bírósági jogorvoslati jogával.

**14.2** A **helyesbítés joga:** Az érintett jogosult arra, hogy kérésére az adatkezelő indokolatlan késedelem nélkül helyesbítse a rá vonatkozó pontatlan személyes adatokat. Figyelembe véve az adatkezelés célját, az érintett jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését. Ugyanakkor, ha a személyes adat a valóságnak nem felel meg, és a valóságnak megfelelő személyes adat az adatkezelő rendelkezésére áll, a személyes adatot az adatkezelő kötelezően helyesbíti, az érintett kérése nélkül is.

Az adatkezelő minden olyan címzettet tájékoztat valamennyi helyesbítésről, akivel, illetve amellyel a személyes adatot közölték, kivéve, ha ez lehetetlennek bizonyul, vagy aránytalanul nagy erőfeszítést igényel. Az érintettet kérésére az adatkezelő tájékoztatja e címzettekről.

**14.3** A **törléshez való jog, vagy más néven az „elfeledtetéshez való jog”:** Az érintett jogosult arra, hogy kérésére az adatkezelő indokolatlan késedelem nélkül törölje a rá vonatkozó személyes adatokat, az adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, ha az alábbi indokok valamelyike fennáll:

1. a személyes adatokra már nincs szükség abból a célból, amelyből azokat gyűjtötték vagy más módon kezelték;
2. az érintett visszavonja a 6. cikk (1) bekezdésének a) pontja vagy a 9. cikk (2) bekezdésének a) pontja értelmében az adatkezelés alapját képező hozzájárulását, és az adatkezelésnek nincs más jogalapja;
3. az érintett a 21. cikk (1) bekezdése alapján tiltakozik az adatkezelés ellen, és nincs elsőbbséget élvező jogszerű ok az adatkezelésre, vagy az érintett a 21. cikk (2) bekezdése alapján tiltakozik az adatkezelés ellen;
4. a személyes adatokat jogellenesen kezelték;
5. a személyes adatokat az adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell;
6. a személyes adatok gyűjtésére a 8. cikk (1) bekezdésében említett, gyermekeknek információs társadalommal összefüggő szolgáltatások kínálásával kapcsolatosan került sor.

Ha az adatkezelő nyilvánosságra hozta a személyes adatot, és a fentiek értelmében azt törölni köteles, az elérhető technológia és a megvalósítás költségeinek figyelembevételével megteszi az ésszerűen elvárható lépéseket – ideértve technikai intézkedéseket – annak érdekében, hogy tájékoztassa az adatokat kezelő adatkezelőket, hogy az érintett kérelmezte tőlük a szóban forgó személyes adatokra mutató linkek vagy e személyes adatok másolatának, illetve másodpéldányának törlését.

Az adatkezelő minden olyan címzettet tájékoztat valamennyi törlésről vagy adatkezelés-korlátozásról, akivel, illetve amellyel a személyes adatot közölték, kivéve, ha ez lehetetlennek bizonyul, vagy aránytalanul nagy erőfeszítést igényel. Az érintettet kérésére az adatkezelő tájékoztatja e címzettekről.

A fentiek nem alkalmazandók, amennyiben az adatkezelés szükséges:

1. a véleménynyilvánítás szabadságához és a tájékozódáshoz való jog gyakorlása céljából;
2. a személyes adatok kezelését előíró, az adatkezelőre alkalmazandó uniós vagy tagállami jog szerinti kötelezettség teljesítése, illetve közérdekből vagy az adatkezelőre ruházott közhatalmi jogosítvány gyakorlása keretében végzett feladat végrehajtása céljából;
3. a 9. cikk (2) bekezdése h) és i) pontjának, valamint a 9. cikk (3) bekezdésének megfelelően a népegészségügy területét érintő közérdek alapján;
4. a 89. cikk (1) bekezdésével összhangban a közérdekű archiválás céljából, tudományos és történelmi kutatási célból vagy statisztikai célból, amennyiben az (1) bekezdésben említett jog valószínűsíthetően lehetetlenné tenné vagy komolyan veszélyeztetné ezt az adatkezelést; vagy jogi igények előterjesztéséhez, érvényesítéséhez, illetve védelméhez.

**14.4** Az **adatkezelés korlátozásához való jog**: az érintett jogosult arra, hogy kérésére az adatkezelő korlátozza az adatkezelést, ha az alábbiak valamelyike teljesül:

1. az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az adatkezelő ellenőrizze a személyes adatok pontosságát;
2. az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;
3. az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez;
4. az érintett a 21. cikk (1) bekezdése szerint tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben.

Ha az adatkezelés az fentiek alapján korlátozás alá esik, az ilyen személyes adatokat a tárolás kivételével csak az érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni.

Az adatkezelő az érintettet, akinek a kérésére a fentiek alapján korlátozták az adatkezelést, az adatkezelés korlátozásának feloldásáról előzetesen tájékoztatja.

Adatkezelő értesíti az érintettet, ha az érintett joggyakorlása valamely okból nem valósulhat meg, és pontosan megjelöli a ténybeli és jogi okot, valamint az érintett számára nyitva álló jogorvoslati lehetőségeket.

Az adatkezelő minden olyan címzettet tájékoztat valamennyi adatkezelés korlátozásról, akivel, illetve amellyel a személyes adatot közölték, kivéve, ha ez lehetetlennek bizonyul, vagy aránytalanul nagy erőfeszítést igényel. Az érintettet kérésére az adatkezelő tájékoztatja e címzettekről.

**14.5** Az **adathordozhatósághoz való jog**: az érintett jogosult arra, hogy a rá vonatkozó, általa egy adatkezelő rendelkezésére bocsátott személyes adatokat tagolt, széles körben használt, géppel olvasható formátumban (pl. pdf, csv, xls, xml) megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az az adatkezelő, amelynek a személyes adatokat a rendelkezésére bocsátotta, ha az adatkezeléshez az érintett hozzájárulását adta, vagy az adatkezelés szerződés teljesítéséhez szükséges és az adatkezelés automatizált módon történik.

Az adatok hordozhatóságához való jog gyakorlása során az érintett jogosult arra, hogy – ha ez technikailag megvalósítható – kérje a személyes adatok adatkezelők közötti közvetlen továbbítását.

Az említett jog nem alkalmazandó abban az esetben, ha az adatkezelés közérdekű vagy az adatkezelőre ruházott közhatalmi jogosítványai gyakorlásának keretében végzett feladat végrehajtásához szükséges.

A fent említett jog nem érintheti hátrányosan mások jogait és szabadságait.

**14.6** A **tiltakozáshoz való jog**: az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak kezelése ellen, ha annak jogalapja az alábbiak közül valamelyik, ide értve az ezeken alapuló profilalkotást is:

* 1. az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges;
  2. az adatkezelés az adatkezelő vagy egy harmadik fél jogos érdekeinek érvényesítéséhez szükséges, kivéve, ha ezen érdekekkel szemben elsőbbséget élveznek az érintett olyan érdekei vagy alapvető jogai és szabadságai, amelyek személyes adatok védelmét teszik szükségessé, különösen, ha az érintett gyermek.

Ebben az esetben az adatkezelő a személyes adatokat nem kezelheti tovább, kivéve, ha az adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Ha a személyes adatok kezelése közvetlen üzletszerzés érdekében történik, az érintett jogosult arra, hogy bármikor tiltakozzon a rá vonatkozó személyes adatok e célból történő kezelése ellen, ideértve a profilalkotást is, amennyiben az a közvetlen üzletszerzéshez kapcsolódik

Ezen jogára legkésőbb az érintettel való első kapcsolatfelvétel során kifejezetten fel kell hívni annak figyelmét, és az erre vonatkozó tájékoztatást egyértelműen és minden más információtól elkülönítve kell megjeleníteni.

Ha az érintett tiltakozik a személyes adatok közvetlen üzletszerzés érdekében történő kezelése ellen, akkor a személyes adatok a továbbiakban e célból nem kezelhetők.

Ha a személyes adatok kezelésére tudományos és történelmi kutatási célból vagy statisztikai célból kerül sor, az érintett jogosult arra, hogy a saját helyzetével kapcsolatos okokból tiltakozhasson a rá vonatkozó személyes adatok kezelése ellen, kivéve, ha az adatkezelésre közérdekű okból végzett feladat végrehajtása érdekében van szükség.

Az Adatkezelő – az adatkezelés egyidejű felfüggesztésével – a tiltakozást a kérelem benyújtásától számított legrövidebb időn belül, de legfeljebb 15 nap alatt megvizsgálja, és annak eredményéről a kérelmezőt tájékoztatja. Amennyiben a kérelmező tiltakozása megalapozott, az adatkezelő az adatkezelést – beleértve a további adatfelvételt és adattovábbítást is – megszünteti, és az adatokat zárolja, valamint a tiltakozásról, illetőleg az annak alapján tett intézkedésekről értesíti mindazon címzetteket, akik részére a tiltakozással érintett személyes adatot korábban továbbította, és akik kötelesek intézkedni a tiltakozási jog érvényesítése érdekében.

**14.7 Automatizált döntéshozatal egyedi ügyekben, beleértve a profilalkotást is**

Az érintett jogosult arra, hogy ne terjedjen ki rá az olyan, kizárólag automatizált adatkezelésen – ideértve a profilalkotást is – alapuló döntés hatálya, amely rá nézve joghatással járna vagy őt hasonlóképpen jelentős mértékben érintené.

Az fentiek nem alkalmazandók abban az esetben, ha a döntés:

1. az érintett és az adatkezelő közötti szerződés megkötése vagy teljesítése érdekében szükséges;
2. meghozatalát az adatkezelőre alkalmazandó olyan uniós vagy tagállami jog teszi lehetővé, amely az érintett jogainak és szabadságainak, valamint jogos érdekeinek védelmét szolgáló megfelelő intézkedéseket is megállapít; vagy
3. az érintett kifejezett hozzájárulásán alapul.

Az a) és c) pontban említett esetekben az adatkezelő köteles megfelelő intézkedéseket tenni az érintett jogainak, szabadságainak és jogos érdekeinek védelme érdekében, ideértve az érintettnek legalább azt a jogát, hogy az adatkezelő részéről emberi beavatkozást kérjen, álláspontját kifejezze, és a döntéssel szemben kifogást nyújtson be.

**14.8 Az érintett tájékoztatása az adatvédelmi incidensről**

Ha az adatvédelmi incidens valószínűsíthetően magas kockázattal jár a természetes személyek jogaira és szabad­ságaira nézve, az adatkezelő indokolatlan késedelem nélkül tájékoztatja az érintettet az adatvédelmi incidensről.

Az érintett részére adott tájékoztatásban világosan és közérthetően ismertetni kell az adatvédelmi incidens jellegét, és közölni kell legalább az alábbiakat:

1. az adatvédelmi incidens jellege, beleértve – ha lehetséges – az érintettek kategóriáit és hozzávetőleges számát, valamint az incidenssel érintett adatok kategóriáit és hozzávetőleges számát;
2. az adatvédelmi tisztviselő vagy a további tájékoztatást nyújtó egyéb kapcsolattartó nevét és elérhetőségeit;
3. az adatvédelmi incidensből eredő, valószínűsíthető következményeket;
4. az adatkezelő által az adatvédelmi incidens orvoslására tett vagy tervezett intézkedéseket, beleértve adott esetben az adatvédelmi incidensből eredő esetleges hátrányos következmények enyhítését célzó intézkedéseket.

Az érintettet nem kell tájékoztatni az adatvédelmi incidensről, ha:

1. az adatkezelő megfelelő technikai és szervezési védelmi intézkedéseket hajtott végre, és ezeket az intézkedéseket az adatvédelmi incidens által érintett adatok tekintetében alkalmazták, különösen azokat az intézkedéseket – mint például a titkosítás alkalmazása –, amelyek a személyes adatokhoz való hozzáférésre fel nem jogosított személyek számára értelmezhetetlenné teszik az adatokat;
2. az adatkezelő az adatvédelmi incidenst követően olyan további intézkedéseket tett, amelyek biztosítják, hogy az érintett jogaira és szabadságaira jelentett, magas kockázat a továbbiakban valószínűsíthetően nem valósul meg;
3. a tájékoztatás aránytalan erőfeszítést tenne szükségessé. Ilyen esetekben az érintetteket nyilvánosan közzétett információk útján kell tájékoztatni, vagy olyan hasonló intézkedést kell hozni, amely biztosítja az érintettek hasonlóan hatékony tájékoztatását.

**15. Az érintett jogorvoslati lehetőségei**

**15.1 A felügyeleti hatóságnál történő panasztételhez való jog**

Az érintett jogosult arra, hogy panaszt tegyen egy felügyeleti hatóságnál – különösen

a szokásos tartózkodási helye, a munkahelye vagy a feltételezett jogsértés helye szerinti tagállamban –, ha az érintett megítélése szerint a rá vonatkozó személyes adatok kezelése megsérti a természetes személyeknek a személyes adatok kezelése tekintetében történő védelméről és az ilyen adatok szabad áramlásáról szóló 2016/679 európai parlament és tanács szabályzását (GDPR).

Az a felügyeleti hatóság, amelyhez a panaszt benyújtották, köteles tájékoztatni az ügyfelet a panasszal kapcsolatos eljárási fejleményekről és annak eredményéről, ideértve azt is, hogy az ügyfél jogosult bírósági jogorvoslattal élni.

Az érintett az adatkezeléssel kapcsolatos jogsérelmének vizsgálatára a GDPR rendelkezései szerint a Nemzeti Adatvédelmi és Információszabadság Hatóság eljárását kezdeményezheti.

Nemzeti Adatvédelmi és Információszabadság Hatóság  
Cím: 1125 Budapest, Szilágyi Erzsébet fasor 22/c  
Telefon: +36 (1) 391-1400  
Fax: +36 (1) 391-1410  
www: <http://www.naih.hu>  
e-mail: ugyfelszolgalat@naih.hu

Kiskorúakat sértő, gyűlöletkeltő, kirekesztő tartalmakkal, helyreigazítással, elhunyt személy jogaival, jó hírnév megsértésével kapcsolatos jogainak megsértése esetén bejelentéssel, panasszal élhet:

Nemzeti Média- és Hírközlési Hatóság  
1015 Budapest, Ostrom u. 23-25.  
Levélcím: 1525. Pf. 75  
Tel: (06 1) 457 7100  
Fax: (06 1) 356 5520  
E-mail: [info@nmhh.hu](mailto:info@nmhh.hu)

**15.2 A felügyeleti hatósággal szembeni hatékony bírósági jogorvoslathoz való jog**

Az egyéb közigazgatási vagy nem bírósági útra tartozó jogorvoslatok sérelme nélkül, minden természetes és jogi személy jogosult a hatékony bírósági jogorvoslatra a felügyeleti hatóság rá vonatkozó, jogilag kötelező erejű döntésével szemben.

Az egyéb közigazgatási vagy nem bírósági útra tartozó jogorvoslatok sérelme nélkül, minden érintett jogosult a hatékony bírósági jogorvoslatra, ha az illetékes felügyeleti hatóság nem foglalkozik a panasszal, vagy három hónapon belül nem tájékoztatja az érintettet a benyújtott panasszal kapcsolatos eljárási fejleményekről vagy annak eredményéről.

A felügyeleti hatósággal szembeni eljárást a felügyeleti hatóság székhelye szerinti tagállam bírósága előtt kell megindítani.

Ha a felügyeleti hatóság olyan döntése ellen indítanak eljárást, amellyel kapcsolatban az egységességi mechanizmus keretében a Testület előzőleg véleményt bocsátott ki vagy döntést hozott, a felügyeleti hatóság köteles ezt a véleményt vagy döntést a bíróságnak megküldeni.

**15.3 Az adatkezelővel vagy az adatfeldolgozóval szembeni hatékony bírósági jogorvoslathoz való jog**

A rendelkezésre álló közigazgatási vagy nem bírósági útra tartozó jogorvoslatok – köztük a felügyeleti hatóságnál történő panasztételhez való jog – sérelme nélkül, minden érintett hatékony bírósági jogorvoslatra jogosult, ha megítélése szerint a személyes adatainak, e rendeletnek nem megfelelő kezelése következtében megsértették az e rendelet szerinti jogait.

Az adatkezelővel vagy az adatfeldolgozóval szembeni eljárást az adatkezelő vagy az adatfeldolgozó tevékenységi helye szerinti tagállam bírósága előtt kell megindítani. Az ilyen eljárás megindítható az érintett szokásos tartózkodási helye szerinti tagállam bírósága előtt is, kivéve, ha az adatkezelő vagy az adatfeldolgozó valamely tagállamnak a közhatalmi jogkörében eljáró közhatalmi szerve.

**15.4 Az érintettek képviselete**

Az érintett jogosult arra, hogy panaszának a nevében történő benyújtásával, olyan nonprofit jellegű szervet, szervezetet vagy egyesületet bízzon meg, amelyet valamely tagállam jogának megfelelően hoztak létre, és amelynek az alapszabályában rögzített céljai a közérdeket szolgálják, és amely az érintettek jogainak és szabadságainak a személyes adataik vonatkozásában biztosított védelme területén tevékenykedik.

**15.5 Az eljárás felfüggesztése**

Ha valamely tagállam illetékes bírósága információval rendelkezik arról, hogy ugyanazon adatkezelő vagy adatfeldolgozó adatkezelése tekintetében, ugyanabban a tárgyban egy másik tagállam bírósága előtt eljárás van folyamatban, köteles megkeresni e másik tagállam bíróságát, hogy megbizonyosodjon arról, valóban folyamatban van-e ilyen eljárás.

Ez esetben valamennyi olyan illetékes bíróság, amely előtt az eljárás később indult meg, felfüggesztheti az előtte folyó eljárást.

Ha ezen eljárások első fokon vannak folyamatban, valamennyi olyan bíróság, amely előtt az eljárás később indult meg, valamely fél kérelmére joghatóságának hiányát is megállapíthatja, ha az említett eljárásokra az a bíróság, amely előtt elsőként indult meg az eljárás, joghatósággal rendelkezik, és a rá vonatkozó jog az eljárások egyesítését lehetővé teszi.

**15.6 A kártérítéshez való jog és a felelősség**

Minden olyan személy, aki e rendelet megsértésének eredményeként vagyoni vagy nem vagyoni kárt szenvedett, az elszenvedett kárért az adatkezelőtől vagy az adatfeldolgozótól kártérítésre jogosult.

Az adatkezelésben érintett valamennyi adatkezelő felelősséggel tartozik minden olyan kárért, amelyet az e rendeletet sértő adatkezelés okozott. Az adatfeldolgozó csak abban az esetben tartozik felelősséggel az adatkezelés által okozott károkért, ha nem tartotta be az e rendeletben meghatározott, kifejezetten az adatfeldolgozókat terhelő kötelezettségeket, vagy ha az adatkezelő jogszerű utasításait figyelmen kívül hagyta vagy azokkal ellentétesen járt el.

Az adatkezelő, illetve az adatfeldolgozó mentesül a fenti felelősség alól, ha bizonyítja, hogy a kárt előidéző eseményért őt semmilyen módon nem terheli felelősség.

Nem kell megtéríteni a kárt és nem követelhető kártérítés, amennyiben a kár a károsult vagy a személyiségi jog megsértésével okozott jogsérelem az érintett szándékos vagy súlyosan gondatlan magatartásából adódott.