**XXX KFT.**

**9999 KUKUTYIN, ZABHEGYEZŐ UTCA 1.**

**.**

**KAMERARENDSZER ADATBIZTONSÁGI ÉS MŰKÖDTETÉSI SZABÁLYZATA**

Érvényessége kiterjed az xxx kft. vezetőire, alkalmazottaira, beszállítóira, vevőire, ügyfeleire a kamerarendszer adatbiztonsági szabályzata által szabályozott területen végzett összes tevékenységre.

**A Kamerarendszer adatbiztonsági és működtetési szabályzat használatát elrendelem.**

név

beosztás

**Kukutyin, 2018.05.25.**

**Készítette: Szabály Zalán**

**Felülvizsgálatra kötelezett példány**

A Kamerarendszer adatbiztonsági és működési szabályzata az **xxx kft.** tulajdonát képezi.

Bárki részére történő átadásához, másolásához az ügyvezető engedélye szükséges

Bárki részére történő átadásához, másolásához az orvos igazgató engedélye szükséges.

Példányazonosító: **Tőpéldány**

Kiadás száma: **01**

**A szabályzat és mellékleteinek módosítása**

Amennyiben a szabályzat oldalszámát tekintve kevesebb, mint 40%-a változott, a kézikönyv módosított oldalait új változatszámmal javasolt kiadni (a kiadás számának megtartása mellett).

Amennyiben a szabályzat oldalszámát tekintve több mint 40%-a változott, vagy a vezetőség kevesebb módosítás esetén így határoz, a szabályzatot a következő sorszámú kiadás számon, 01 változatszámon kell kiadni.

A kézikönyv mellékleteinek csak a kiadásszáma értelmezett.

**MÓDOSÍTÁSOK JEGYZÉKE**

|  |  |  |  |  |
| --- | --- | --- | --- | --- |
| **Módosítás dátuma** | **Változat száma** | **Módosított oldal száma** | **A módosított oldal(ak) cseréje megtörtént** | |
| **dátum** | **Módosítást végrehajtó aláírása** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  | **Minden oldal** | |  |  |

**FELÜLVIZSGÁLATOK**

A Kamerarendszer adatbiztonsági és működtetési szabályzat és hivatkozott dokumentumainak tárgyévi felülvizsgálata (az aktualizálása, szükség esetén a módosítása) megtörtént. A Kamerarendszer adatbiztonsági és működtetési szabályzat érvényességét a következő évre meghosszabbítom:

|  |  |  |  |
| --- | --- | --- | --- |
| **Dátum** | **Végezte** | **Aktuális mellékletek kiadás száma** | **Megjegyzés** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**TARTALOMJEGYZÉK**

**Vezetői nyilatkozat**  6 **Preambulum**  7

**I. FEJEZET - A KAMERARENDSZER ÜZEMELTETÉSÉNEK RÉSZLETES  
 SZABÁLYAI**  7  
1. A Szabályzat célja 7  
2. A Szabályzat hatálya 7  
3. Irányadó jogszabályok 8  
  
**II. FEJEZET - ÉRTELMEZŐ RENDELKEZÉSEK**  8  
  
**III. FEJEZET - A KAMERÁS MEGFIGYELÉSSEL KAPCSOLATOS ADATKEZELÉS** 10 1. Az adatkezelés elvei 10  
2. Az adatkezelés célja 10  
3. Az adatkezelés jogalapja 10  
4. Az adatkezeléssel érintett adatok köre 11  
5. Az adatkezelés időtartama 11  
6. Az adatkezelésre jogosultak köre 11  
7. Adatfeldolgozás 11  
8. Kamerával megfigyelt területek 12  
9. A kamerás megfigyelés, illetve adatkezelés korlátai 12  
  
**IV. FEJEZET - ADATBIZTONSÁGI INTÉZKEDÉSEK**  13  
  
**V. FEJEZET - A FELVÉTELEK VISSZANÉZÉSE, ZÁROLÁSA, TÖRLÉSE**  13  
1. A felvételek visszanézése 13  
2. A felvételek zárolása 14  
3. A felvételek törlése 14  
  
**VI. FEJEZET - A KÉRELMEK KEZELÉSÉVEL KAPCSOLATOS FELADATOK**  14  
  
**VII. FEJEZET - AZ ÉRINTETTEK JOGAI ÉS JOGORVOSLATI LEHETŐSÉGEI** 15  
1. Az érintettek előzetes tájékoztatása 15  
2. Az érintett adatkezeléssel kapcsolatos jogai 16  
3. Jogérvényesítés módjai, jogorvoslati lehetőségek 17  
  
**VIII. FEJEZET - A TÉRFIGYELŐ RENDSZER ÜZEMELTETÉSE ÉS KEZELÉSE**  17  
1. A rendszer üzemeltetője 17  
2. Hibás működés esetén értesítendő 18  
3. Adatvédelmi tisztviselő 18  
**IX. FEJEZET - ZÁRÓ RENDELKEZÉSEK**  19  
  
**X. FEJEZET - ÉRDEKMÉRLEGELÉSI TESZT**  20

**VEZETŐI NYILATKOZAT**

Az xxx korlátolt felelősségű társaság (a továbbiakban: xxx kft.) adatbiztonsági politikájában megfogalmazott célok megvalósulásának érdekében a jelen Kamerarendszer adatbiztonsági és működtetési szabályzatot (a továbbiakban: Szabályzat) hatályba léptetem.

A Szabályzat és a kapcsolódó szabályozó dokumentumok érvényes példányai minden érintett szervezeti egység számára elérhetőek. A Szabályzatban és a kapcsolódó szabályozó dokumentumokban leírtak ismerete és betartása az xxx kft-vel munkaviszonyban álló valamennyi munkavállaló / szerződő partner számára kötelező.

A Szabályzatban és a kapcsolódó szabályozó dokumentumokban foglalt előírások a munkavállalók és partnerek felé elvárásként jelennek meg.

A Szabályzatban és a kapcsolódó szabályozó dokumentumokban foglaltak végrehajtásáért valamennyi szervezeti egység vezetője a saját munkaterületén felelős.

**Kukutyin, 2018.05.25.**

..............................................

**név**

**beosztás**

**PREAMBULUM**

Az xxx korlátolt felelősségű társaság (a továbbiakban: xxx Kft.) területén térfigyelő kamerarendszert üzemeltet, melynek kialakításánál és működtetésénél figyelembe vette a természetes személyeknek a személyes adatok kezelése tekintetében történő védelméről és az ilyen adatok szabad áramlásáról szóló 2016/679 európai parlamenti és tanácsi rendeletet (továbbiakban: GDPR), valamint a 2012. évi I. Törvényt (továbbiakban: Mt.).

Az új munkavállaló munkába állás előtt jelen szabályzat dokumentált megismerésével tájékozódik a kamerarendszer működéséről (a ***12.6. számú melléklet*** tartalmazza az erre vonatkozó nyilatkozat mintát). A munkavállalók tájékoztatása jelen szabályzat kihirdetésével történik, melyet szintén a fenti nyilatkozat aláírásával igazolnak.

Az xxx Kft. kötelezettségének eleget téve figyelemfelhívó jelzést, illetve írásos tájékoztatót helyezett ki arról, hogy az adott területen elektronikus térfigyelő rendszert üzemeltet.

**I. FEJEZET**

**A KAMERARENDSZER ÜZEMELTETÉSÉNEK RÉSZLETES SZABÁLYAI**

**1. A Szabályzat célja**

Az xxx Kft. Kamerarendszer adatbiztonsági és működtetési szabályzata (a továbbiakban: Szabályzat) az elektronikus megfigyelőrendszer üzemeltetése során rögzített személyes adatok jogszerű kezelését és az érintett személyek védelmét biztosító alapelvek, szabályok, eljárások, adatkezelési eszközök és módszerek összességét határozza meg.

A Szabályzat célja az xxx Kft. területén telepített kamerák működtetése során keletkezett személyes adatok kezelésére vonatkozó alapvető szabályok meghatározása, figyelemmel az érintettek személyhez fűződő jogaira, azok maximális tiszteletben tartásával.

**2. A Szabályzat hatálya**

* **Területi hatály:** Az xxx Kft. kamerával megfigyelt területei.
* **Személyi hatály:** Az xxx Kft-vel foglalkoztatásra irányuló jogviszonyban álló

személyek, valamint a közforgalom számára megnyitott részén megforduló valamennyi természetes személy.

* **Tárgyi hatály:** Minden olyan adatkezelésre és adatfeldolgozásra kiterjed, amely  
   az xxx Kft. kamerái által rögzített adatokra vonatkozik.

**3. Irányadó jogszabályok**

* A természetes személyeknek a személyes adatok kezelése tekintetében történő védelméről és az ilyen adatok szabad áramlásáról szóló 2016/679 európai parlamenti és tanácsi rendeletet (továbbiakban: GDPR)
* A személy- és vagyonvédelmi, valamint a magánnyomozói tevékenység szabályairól szóló 2005. évi CXXXIII. törvény (a továbbiakban: Szvtv.)
* A Munka Törvénykönyvéről szóló 2012. évi I. Törvényt (továbbiakban: Mt.)
* Magyarország Alaptörvénye – VI. cikk (a továbbiakban: Alaptörvény)

**II. FEJEZET**

**ÉRTELMEZŐ RENDELKEZÉSEK**

* **adatfeldolgozás**: az adatkezelési műveletekhez kapcsolódó technikai feladatok elvégzése, függetlenül a műveletek végrehajtásához alkalmazott módszertől és eszköztől, valamint az alkalmazás helyétől, feltéve hogy a technikai feladatot az adaton végzik;
* **adatfeldolgozó**: az a természetes vagy jogi személy, közhatalmi szerv, ügynökség vagy bármely egyéb szerv, amely az adatkezelő nevében személyes adatokat kezel;
* **adatkezelés**: a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés, továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés;
* **adatkezelő**: az a természetes vagy jogi személy, közhatalmi szerv, ügynökség vagy bármely egyéb szerv, amely a személyes adatok kezelésének céljait és eszközeit önállóan vagy másokkal együtt meghatározza; ha az adatkezelés céljait és eszközeit az uniós vagy a tagállami jog határozza meg, az adatkezelőt vagy az adatkezelő kijelölésére vonatkozó különös szempontokat az uniós vagy a tagállami jog is meghatározhatja;
* **adattovábbítás**: az adat meghatározott harmadik személy számára történő hozzáférhetővé tétele;
* **adattörlés**: az adat felismerhetetlenné tétele oly módon, hogy a helyreállítása többé nem lehetséges;
* **adatvédelmi incidens**: a biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi;
* **adatzárolás**: az adat azonosító jelzéssel ellátása további kezelésének végleges vagy meghatározott időre történő korlátozása céljából;
* **érintett**: bármely meghatározott, személyes adat alapján azonosított vagy – közvetlenül vagy közvetve – azonosítható természetes személy;
* **harmadik személy**: az a természetes vagy jogi személy, közhatalmi szerv, ügynökség vagy bármely egyéb szerv, amely nem azonos az érintettel, az adatkezelővel, az adatfeldolgozóval vagy azokkal a személyekkel, akik az adatkezelő vagy adatfeldolgozó közvetlen irányítása alatt a személyes adatok kezelésére felhatalmazást kaptak;
* **az érintett hozzájárulása**: az érintett akaratának önkéntes, konkrét és megfelelő tájékoztatáson alapuló és egyértelmű kinyilvánítása, amellyel az érintett nyilatkozat vagy a megerősítést félreérthetetlenül kifejező cselekedet útján jelzi, hogy beleegyezését adja az őt érintő személyes adatok kezeléséhez;
* **közforgalom számára megnyitott magánterület**: A magánterület közforgalom számára a tulajdonos (használó) által megnyitott és kijelölt része, továbbá az a magánterület, amelyet azonos feltételekkel bárki használhat**.**
* **nyilvánosságra hozatal**: az adat bárki számára történő hozzáférhetővé tétele;
* **rendkívüli esemény*:*** minden olyan esemény, körülmény, amely az xxx Kft. területén tartózkodó személyek életét, testi épségét, személyes szabadságát veszélyezteti, a Társaság / Szervezet / Intézmény zavartalan működését akadályozza vagy veszélyezteti, valamint bűncselekmény vagy más jogellenes cselekmény, illetve előbbiek reális veszélye.
* **személyes adat**: azonosított vagy azonosítható természetes személyre („érintett”) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható;
* **tiltakozás**: az érintett nyilatkozata, amellyel személyes adatának kezelését kifogásolja, és az adatkezelés megszüntetését, illetve a kezelt adat törlését kéri;

**III. FEJEZET**

**A KAMERÁS MEGFIGYELÉSSEL KAPCSOLATOS ADATKEZELÉS**

**1. Az adatkezelés elvei**

Személyes adat kizárólag meghatározott célból, jog gyakorlása vagy kötelezettség teljesítése érdekében kezelhető. Csak olyan személyes adat kezelhető, amely az adatkezelés céljának megvalósulásához elengedhetetlen, a cél elérésére alkalmas (célhoz kötöttség elve). A személyes adat csak a cél megvalósulásához szükséges mértékben és ideig kezelhető (szükségesség-arányosság elve). Az adatkezelésnek minden szakaszában meg kell felelnie az adatkezelés céljának, az adatok felvételének és kezelésének tisztességesnek és törvényesnek kell lennie (tisztességes adatkezelés elve). Az adatkezelés során biztosítani kell, hogy az adatok pontosak, teljesek és - ha az adatkezelés céljára tekintettel szükséges - naprakészek legyenek (adatminőség elve), valamint azt, hogy az érintettet csak az adatkezelés céljához szükséges ideig lehessen azonosítani. Az adatokat védeni kell különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés ellen.

**2. Az adatkezelés célja**

A megfigyelés és a képfelvételek rögzítésének célja az emberi élet, testi épség védelme, valamint vagyonvédelem – így különösen az xxx Kft. területén található, jelentős értéket képviselő eszközök, berendezések, műszerek védelme. További cél a jogsértések megelőzése és észlelése, az elkövető tettenérése, illetve a felvételek bizonyítékként történő felhasználása a hatósági eljárások keretében. A kamerarendszer alkalmazása az információs önrendelkezési jog aránytalan korlátozásával nem jár és csak a fenti célok megvalósulásához szükséges mértékű. Az adatkezelésnek nem célja a munkavállalók dolgozói magatartásának, szokásainak megfigyelése, viselkedésének befolyásolása, illetve a munkavégzés ellenőrzése.

**3. Az adatkezelés jogalapja**

Az xxx Kft. területén a kamerarendszer alkalmazásáról jól látható helyeken (kiemelten a bejáratoknál), jól olvashatóan, tájékozódást elősegítő módon, ismertetőket kell kihelyezni, mellyel az előzetes tájékoztatás az adatkezelésről megadottnak tekintendő.

Az ismertető szövegét jelen szabályzat ***12.7. számú melléklete***tartalmazza.

Az adatkezelés jogalapja a személy és vagyonvédelmi, valamint a magánnyomozói tevékenység szabályairól szóló 2005.évi CXXXIII. tv rendelkezései, a munka törvénykönyvéről szóló 2012.évi I.tv rendelkezései, valamint a GDPR 6. cikk f) pontja szerint az adatkezelő jogos érdeke.

Az elektronikus megfigyelőrendszerek alkalmazása szempontjából nincs szükség az xxx Kft-vel munkavállalói, vagy egyéb munkavégzésre irányuló jogviszonyban álló munkavállalóinak írásbeli kifejezett hozzájárulására, azonban a dolgozókat előzetesen tájékoztatni kell az elektronikus megfigyelőrendszer alkalmazásával együtt járó adatkezelés lényeges körülményeiről. Az ide vonatkozó megismerési nyilatkozat szövegét jelen szabályzat ***12.6. számú melléklete*** tartalmazza.

**4. Az adatkezeléssel érintett adatok köre**

Az xxx Kft. területén tartózkodó személyek arcképmása és viselkedése. Az elektronikus megfigyelő rendszer hangot nem rögzít.

**5. Az adatkezelés időtartama**

A rögzített képfelvételt felhasználás hiányában legfeljebb a rögzítéstől számított 3 munkanap elteltével törölni kell. A munkáltatónak igazolnia kell azt, hogy ha valamely munkakör betöltése olyan kivételes esetet jelent, amely esetén a felvételeket három munkanapnál hosszabb időtartamig szükséges megőrizni. Felhasználásnak az minősül, ha a rögzített képfelvételt, valamint más személyes adatot bírósági vagy más hatósági eljárásban bizonyítékként felhasználják. Ez utóbbi esetben a felvételek legfeljebb 30 napig őrizhetők, ezt követően törlésükről kell gondoskodni.

**6. Az adatkezelésre jogosultak köre**

A kamerák által folyamatosan sugárzott képek megtekintésére, a készített és tárolásra került felvételek visszanézésére, valamint a tárolásra került felvételek mentésére kizárólag csak a Szabályzat ***12.2. számú mellékletében*** felsorolt személyek, illetve a cég ügyvezetője által felhatalmazott személyek jogosultak. A kamerarendszer működtetésének tekintetében az xxx Kft. ügyvezetője az adatkezelő, aki az elektronikus megfigyelőrendszer alkalmazásáról dönt, meghatározza az adatkezelés és adatfeldolgozás célját.

**7. Adatfeldolgozás**

Egyes, érdemi döntéseket nem igénylő technikai műveletek elvégzését jelenti, különösen ilyen az adatok rögzítése, zárolása és törlése. Az xxx Kft. rendszerüzemeltetési feladatok ellátása céljából továbbíthat adatokat adatfeldolgozó vállalkozásoknak, szervezeteknek. Az adatfeldolgozó az adatkezelést érintő döntést az adatkezelő hozzájárulása nélkül nem hozhat, az adatkezelő rendelkezésein kívül egyéb célú adatfeldolgozást nem végezhet, feladatait kizárólag az adatkezelő utasítása alapján láthatja el. Adatfeldolgozó köteles a Társaság / Szervezet / Intézmény adatvédelmi és adatbiztonsági szabályzatában megfogalmazott szabályok alapján a feldolgozandó adatok fizikális és szoftveres védelméről gondoskodni.

Az adatfeldolgozók az adatkezelő utasítására végzett tevékenységekről a „Adatkezelési nyilvántartást” (a továbbiakban: nyilvántartás) vezetnek. A nyilvántartás tartalmazza a kérelemre, zárolásra, felvételek kimentésére és törlésére vonatkozó adatokat. Az adatfeldolgozók az adatkezelési tevékenységükről tárgyévet követő év január 31. napjáig beszámolnak az intézményvezetőnek a tárgyévben vezetett nyilvántartás másolati példányának megküldésével. Az adatfeldolgozói feladatok ellátására adott megbízást a jelen szabályzat ***12.8. számú melléklete*** tartalmazza.

A Társaság tevékenysége során az alábbi adatfeldolgozó vállalkozásokat veszi igénybe:

Az xxx Kft. jelenleg NEM alkalmaz külső adatfeldolgozó vállalkozást. Az adatfeldolgozási feladatokat a jelen szabályzat ***12.2. számú mellékletében*** nevesített személy(ek) végzi(k).

**8. Kamerával megfigyelt területek**

A telepítés helye alapos mérlegelés után, az egyes kameráknál egyedileg került meghatározásra. A közforgalom számára nyitva álló területeken a kamerák a szükséges megfigyelés természetére, jellegére tekintettel lettek elhelyezve. A kamera látószöge csak a céljával összhangban álló területre irányulhat. A kamerák elhelyezkedését, látószögét és az elhelyezés célját részletesen a ***12.1. számú melléklet*** tartalmazza.

**9. A kamerás megfigyelés, illetve adatkezelés korlátai**

A kamerás megfigyelés abszolút korlátját jelenti az emberi méltóság tiszteletben tartása, vagyis a megfigyelés során alkalmazott eszközök, módszerek nem járhatnak az emberi méltóság megsértésével. Nem alkalmazható elektronikus megfigyelőrendszer öltözőben, mosdóban, illemhelyen, kórházi szobában (minden olyan helyiség, ahol betegellátás történik, pl. kórterem, vizsgáló stb.), továbbá olyan helyeken, amely a munkavállalók munkaközi szünetének eltöltése céljából lett kijelölve. Jogellenesnek tekinthető az olyan elektronikus megfigyelőrendszer alkalmazása, amelynek célja a munkavállalók munkahelyi viselkedésének befolyásolása, ezen felül a dolgozók magánélete sem ellenőrizhető. Az xxx Kft. az elektronikus megfigyelőrendszert kizárólag a saját tulajdonában (vagy a használatában) álló épületrészek, helyiségek és területek, illetőleg az ott történt események megfigyelésére alkalmazhatja.

**IV. FEJEZET**

**ADATBIZTONSÁGI INTÉZKEDÉSEK**

Az adatbiztonság az adatok jogosulatlan megszerzése, módosítása és megsemmisítése elleni műszaki és szervezési megoldások rendszerének összessége.

Az adatkezelési műveleteket úgy kell megtervezni és végrehajtani, hogy az a GDPR és az adatkezelésre vonatkozó egyéb szabályok alkalmazása során biztosítsa az érintettek magánszférájának védelmét.

Az adatokat az alábbi intézkedésekkel védjük meg, különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés, továbbá az alkalmazott technika megváltozásából fakadó hozzáférhetetlenné válás ellen:

1. Fizikai védelem: A felvételek tárolására szolgáló eszközt (DVR, NVR) zárható helyiségben, illetve zárható szekrényben helyeztük el, amely csak az adatokhoz való hozzáférésre jogosultak által hozzáférhető. Az xxx Kft. épületének teljes területén elektronikus vagyonvédelmi és tűzjelző rendszert üzemeltetünk.
2. Technikai szempontból az adatbiztonságot úgy garantáljuk, hogy a kamerarendszerek üzemeltetésére vonatkozó műszaki leírásokat, kezelési útmutatókat a felvételek tárolására szolgáló eszköz mellett elhelyeztük. A rendszer műszaki ellenőrzését a ***12.2. számú mellékletben*** nevesített felelősök naponta végzik, hiba észlelése esetén intézkednek.
3. Az xxx Kft. folyamatosan gondoskodik arról, hogy az adatokhoz hozzáférő munkatársait teljes körűen és megfelelően tájékoztassa az adatvédelmi követelményekről, az eszközök és programok kezeléséről.

**V. FEJEZET**

**A FELVÉTELEK VISSZANÉZÉSE, ZÁROLÁSA, TÖRLÉSE**

**1. A felvételek visszanézése**

A felvételek visszanézésére jogosult személyek a Szabályzat ***12.2. számú mellékletében*** kerültek megnevezésre. A felvételek visszanézését az élet, testi épség, illetve személyiségi jogok védelme, a vagyonvédelem, és rendkívüli események kivizsgálása teszi indokolttá. Meg kell győződni arról, hogy történt-e bármi olyan esemény, amely bűncselekmény vagy más jogellenes cselekmény gyanúját alapozza meg. Az esemény természetétől függően az ügyvezető, mint adatkezelő utasítja a felvételek visszanézésére a jogosult személyt vagy személyeket. A visszanézés dokumentálása a ***12.3. számú mellékletben*** található „Jegyzőkönyv kamerafelvételbe történő betekintéshez” nyomtatványon történik.

**2. A felvételek zárolása**

A felvételek zárolására akkor kerülhet sor, ha:

* A felvételek megismerésére, illetve a felvételen látható eseményről való tájékoztatáskérésre vonatkozó kérelem tárgyában engedélyező döntés születik;
* Rendkívüli események kivizsgálása teszi indokolttá;
* Hatósági eljárás lefolytatásához szükséges a felvétel.

Az ügyvezető, mint adatkezelő utasítja az adatfeldolgozót a felvételek zárolására, illetve mentésére. A felvételek zárolásáról az adatfeldolgozó gondoskodik, melynek megtörténtét a ***12.4. számú mellékletben*** található „Jegyzőkönyv kamerafelvétel zárolásáról” elnevezésű nyilvántartásban feltünteti.

**3. A felvételek törlése**

A felvételek végleges törlését az adat rögzítésétől számított 3 munkanap elteltével felhasználás hiányában el kell végezni. Bíróság vagy más hatóság megkeresésére a felvételt haladéktalanul meg kell küldeni, azonban ha a törlés mellőzésére vonatkozó kérés beérkezésétől számított 30 napon belül a felvételek kikérése nem történik meg, annak törléséről gondoskodni kell.

**VI. FEJEZET**

**A KÉRELMEK KEZELÉSÉVEL KAPCSOLATOS FELADATOK**

Az érintettek adatkezeléssel kapcsolatos, fentiekben részletezett kérelmeit, illetve a hatóságok által küldött megkereséseket az adatvédelmi tisztviselő adatvédelmi szempontból véleményezi, majd az ügyvezető dönt a kérés elfogadásáról vagy elutasításáról.

Engedélyezést követően az ügyvezető utasítására az adatfeldolgozó intézkedik a felvétel zárolásáról, és a nyilvántartásban történő szerepeltetéséről.

Továbbiakban, amennyiben:

* az érintett kérés felvételen látható eseményről való tájékoztatásra irányul, az ügyvezető felhatalmazása alapján az adatfeldolgozó közreműködésével az adatvédelmi tisztviselő, annak hiányában az ügyvezető a visszanézett felvételek alapján elkészíti és megküldi a kért tájékoztatást a kérelmező részére,
* az érintett a felvételekbe való betekintés iránti kérelmet nyújt be, a felvételeket az érintett az ügyvezető által ad hoc megbízott személy jelenlétében az adatfeldolgozó segítségével tekintheti meg,
* a hatósági megkeresés a felvétel kiadására vonatkozik, az adatfeldolgozó gondoskodik a felvétel kimentéséről, és a külső adathordozót átadja az ügy kezelésével megbízott személy részére, aki intézkedik a hatóság felé történő továbbításról.

A kérelem elutasítása esetén az elutasítás tényéről és annak indokáról az adatvédelmi tisztviselő, által előkészített levélben az ügyvezető értesíti a kérelmezőt.

**VII. FEJEZET**

**AZ ÉRINTETTEK JOGAI ÉS JOGORVOSLATI LEHETŐSÉGEI**

**1. Az érintettek előzetes tájékoztatása**

Az érintettet az adatkezelés megkezdését megelőzően, de ezen felül kérésére bármikor egyértelműen tájékoztatni kell az adatkezelés minden részletéről. Az érintettel az adatkezelés megkezdése előtt közölni kell, hogy az adatkezelés a jelen Szabályzat ***„Az adatkezelés jogalapja”*** pontja szerinti hozzájárulásán alapul, továbbá egyértelműen és részletesen tájékoztatni kell az adatai kezelésével kapcsolatos minden tényről, így különösen az adatkezelés céljáról és jogalapjáról, az adatkezelésre és az adatfeldolgozásra jogosult személyéről, az adatkezelés időtartamáról, illetve arról, hogy kik ismerhetik meg az adatokat. A tájékoztatásnak ki kell terjednie az érintett adatkezeléssel kapcsolatos jogaira (adatok helyesbítésének, törlésének kérése, adatkezelés elleni tiltakozás) és jogorvoslati lehetőségeire is.

Azon épületekben és területeken, ahol kamerák működnek, az xxx Kft. figyelemfelhívó jelzéseket és tájékoztatót helyezett el.

A fent említett, a Társaság / Szervezet / Intézmény területén megforduló személyeknek szóló, tájékoztatók elhelyezésén túlmenően az xxx Kft. dolgozóit írásban tájékoztatni kell a kamerás megfigyeléssel kapcsolatos adatkezelésről.

Az xxx Kft-vel a Szabályzat hatálybalépésekor már jogviszonyban állók esetében minden szervezeti egységbe el kell juttatni az adatkezelésre vonatkozó, ***12.6. számú melléklet*** szerinti tájékoztatást, a munkavállalók a tájékoztatás megismerését az aláírásukkal igazolják.

A Szabályzat hatálybalépését követően foglalkoztatásra irányuló jogviszonyt létesítők részére egy, a kinevezéstől különálló dokumentumban (***12.6. számú melléklet***) kell a fenti tájékoztatást megadni, melynek megtörténtét aláírásukkal igazolnak. Az aláírt tájékoztatót a személyi anyagban kell megőrizni.

**2. Az érintett adatkezeléssel kapcsolatos jogai**

Az érintett kérelmezheti az adatkezelőnél:

* tájékoztatását személyes adatai kezeléséről,
* személyes adatainak helyesbítését,
* személyes adatainak – a kötelező adatkezelés kivételével – törlését vagy zárolását,
* a rögzített felvételek megtekintését.

Az érintett kérelmére az xxx Kft. tájékoztatást ad az érintett általa kezelt, illetve az általa vagy rendelkezése szerint megbízott adatfeldolgozó által feldolgozott adatairól, azok forrásáról, az adatkezelés céljáról, jogalapjáról, időtartamáról, az adatfeldolgozó nevéről, címéről és az adatkezeléssel összefüggő tevékenységéről, az adatvédelmi incidens körülményeiről, hatásairól és az elhárítására megtett intézkedésekről, továbbá – az érintett személyes adatainak továbbítása esetén – az adattovábbítás jogalapjáról és címzettjéről.

Az xxx Kft. köteles a kérelem benyújtásától számított legrövidebb idő alatt, legfeljebb azonban 30 napon belül közérthető formában, írásban megadni a tájékoztatást.

1. Akinek jogát vagy jogos érdekét a képfelvétel, illetve más személyes adatának rögzítése érinti, a rögzítéstől számított 3 munkanapon belül jogának vagy jogos érdekének igazolásával kérheti, hogy az adatot annak kezelője ne semmisítse meg, illetve ne törölje, vagyis a felvételeket zárolja. A zárolás iránti kérelem a kamerák által rögzített felvételekbe való betekintésre vagy felvételen látható eseményre vonatkozó tájékoztatáskérésre irányulhat. A kérelem teljesíthetőségéről annak beérkezésétől számított 3 napon belül az Társaság / Szervezet / Intézmény vezetője, vagy az adatvédelmi tisztviselő dönt, melyről az érintettet írásban értesíteni köteles.
2. A kérés engedélyezése esetén a betekintést az érintettel előzetesen egyeztetett időpontban, de legfeljebb a kérelem beérkezésétől számított 15 napon belül biztosítani kell az Társaság / Szervezet / Intézmény vezetője, vagy az adatvédelmi tisztviselő (ha van) által megbízott személy jelenlétében. A felvételekbe való betekintés mértéke, terjedelme korlátozott, az érintett kizárólag azon időpontok közötti felvételeket tekintheti meg, amíg a kamerával megfigyelt területen tartózkodott, és kizárólag azoknak a kameráknak a felvételeit nézheti meg, amelyeken keresztül rögzítették képmását, cselekvését. A felvételen szereplő más érintettek személyes adatai védelméhez fűződő jogának érvényesülése érdekében az érintett a felvételről másolatot nem kérhet, illetve nem is kaphat.
3. Az érintett kérelmezheti, hogy az xxx Kft. írásban tájékoztassa arról, hogy vele összefüggésben mi látható a felvételen. Az xxx Kft. közérthető formában, hétköznapi szavak használatával nyilatkozni köteles arról, hogy a kamerás megfigyelés során az érintettel összefüggésben pontosan mit rögzített (a képfelvétel készítésének időpontja, az érintett mettől-meddig látható a felvételen, az érintettnek a felvételen látható cselekvése, történik-e az érintettel összefüggésben, az érintettre vonatkozóan bármilyen esemény azt követően, hogy az érintett már nem látható a felvételen). A tájékoztatást írásban a kérelem benyújtásától számított 30 napon belül meg kell adni az érintett részére.

**3. Jogérvényesítés módjai, jogorvoslati lehetőségek**

Amennyiben az érintett álláspontja szerint az xxx Kft. megsértette valamely, az adatkezelésre vonatkozó törvényi előírást, az általa vélelmezett jogellenes adatkezelés megszüntetése érdekében az xxx Kft. ügyvezetőjéhez címzett panasszal élhet. Az ügyvezető a panasz teljes körű, alapos kivizsgálását rendeli el az adatvédelmi tisztviselő bevonásával.

Az érintett az adatkezeléssel kapcsolatos jogsérelmének vizsgálatára a Nemzeti Adatvédelmi és Információszabadság Hatóság eljárását kezdeményezheti.

Nemzeti Adatvédelmi és Információszabadság Hatóság  
Cím: 1125 Budapest, Szilágyi Erzsébet fasor 22/c  
Telefon: +36 (1) 391-1400  
Fax: +36 (1) 391-1410  
honlap: <http://www.naih.hu>  
e-mail: ugyfelszolgalat@naih.hu

Az érintett az információs önrendelkezési jogának megsértése esetén az xxx Kft. székhelye, illetve választása szerint a lakóhelye vagy tartózkodási helye szerint illetékes törvényszékhez fordulhat.

**VIII. FEJEZET**

**A TÉRFIGYELŐ RENDSZER ÜZEMELTETÉSE ÉS KEZELÉSE**

**1. A rendszer üzemeltetője:**

xxx Korlátolt feleősségű társaság

9999 Kukutyin, Zabhegyező u. 1.

**A képfelvételek kezelésével összefüggő technikai műveletek elvégzésére adatfeldolgozóként írásbeli adatfeldolgozási megállapodás alapján az Yyy Biztonsági Szolgálat Korlátolt Felelősségű Társaság (cégjegyzékszám: xx-xx-xxxxxx; székhely: 9999 Kukutyin, Zabhegyező u. 2; a továbbiakban: „Adatfeldolgozó”) jogosult. Az Adatfeldolgozó az adatfeldolgozás során további adatfeldolgozót vesz igénybe (Zzz Kft.; székhelye: 9999 Kukutyin, Zabhegyező u. 3.; cégjegyzékszáma: xx-xx-xxxxxx).**

**2. Hibás működés esetén értesítendő (a rendszer telepítője és karbantartója):**

Rendszerkarbantartó Kft.

9999 Kukutyin, Zabhegyező u. 4..

+3630/xxx-xxxx

**3. Adatvédelmi tisztviselő:**

név:

e-mail cím:

telefonszám:

**IX. FEJEZET**

**ZÁRÓ RENDELKEZÉSEK**

A Szabályzat rendelkezéseit minden érintettel meg kell ismertetni.

Minden adatvédelmi incidenst haladéktalanul, de legkésőbb 72 órán belül jelenteni kell az adatvédelmi tisztviselőnek, annak hiányában az ügyvezetőnek, hogy meg tudja tenni a szükséges lépéseket.

Ha a megfigyelő rendszerrel kapcsolatos esemény történt és az nem az adatvédelmi tisztviselő, annak hiányában az ügyvezető bevonásával zajlott, akkor a készült dokumentumokat (Kérelem adattovábbítás iránt, jegyzőkönyv betekintésről / visszanézésről) 72 órán belül továbbítani kell részére, hogy azt bejegyezhesse az adattovábbítási és adatkezelési nyilvántartásba.

A Szabályzatot az alábbi helyeken kell elérhetővé tenni:

- Adatvédelmi tisztviselő

- A cég telephelyének titkársága

- Irattár

A Szabályzatot évente, illetve ha a rendszerben módosítás történt 1 hónapon belül szükséges felülvizsgálni és szükség esetén aktualizálni. Amennyiben ez a kihelyezett tájékoztatókat is érinti, azokat is módosítani szükséges. A felülvizsgálatot be kell jegyezni az ezen Szabályzat részét képező „Felülvizsgálatok” űrlapba, illetve ha módosítás történt, akkor a „Módosítások” jegyzéke űrlapba azokat is fel kell vezetni. A bejegyzéseket minden példányra át kell vezetni.

A felülvizsgálat elvégzéséért felelős: Adatvédelmi tisztviselő, annak hiányában az ügyvezető.

Jelen Szabályzat 2018. május 10. napján lép hatályba.

**X. FEJEZET**

**ÉRDEKMÉRLEGELÉSI TESZT**

**BEVEZETÉS**

Az Általános Adatvédelmi Rendelet ("GDPR") hat lehetséges jogalapot határoz meg az adatkezelésre, amelyek egyike az adatkezelő jogos érdekén alapuló adatkezelés, beleértve azt az esetet is, ha nem az adatkezelőé a jogos érdek, hanem azé az újabb adatkezelőé, akinek a számára továbbítja az adatkezelő az adatot, vagy harmadik személyé.

A jelen Érdekmérlegelési teszt az xxx Kft., mint adatkezelő vizsgálata annak érdekében, hogy jogos érdekre alapítsa a székhelyéül szolgáló, illetve tulajdonában (használatában) álló épület biztonsága, személy- és vagyonbiztonság céljából („cél”) történő, zárt láncú kamerarendszerrel végzett adatkezelését.

**A 6. cikk jogalapjai**

Az xxx Kft. mint adatkezelő megvizsgálta a GDPR 6. cikk szerinti jogalapokat és arra a következtetésre jutott, hogy az érdekmérlegelés a legmegfelelőbb jogalap, figyelembe véve, hogy a személy- és vagyonvédelmi, valamint a magánnyomozói tevékenység szabályairól szóló 2005. év CXXXIII törvény hatálya alá az xxx Kft. nem tartozik.

**Jogos érdek**

A GDPR 6 cikk 1. bekezdése szerint az személyes adatok kezelése akkor és annyiban jogszerű, ha az alábbiak közül legalább egy teljesül:

1. az érintett hozzájárulását adta személyes adatainak egy vagy több konkrét célból történő kezeléséhez;
2. az adatkezelés olyan szerződés teljesítéséhez szükséges, amelyben az érintett az egyik fél, vagy az a szerződés megkötését megelőzően az érintett kérésére történő lépések megtételéhez szükséges;
3. az adatkezelés az adatkezelőre vonatkozó jogi kötelezettség teljesítéséhez szükséges;
4. az adatkezelés az érintett vagy egy másik természetes személy létfontosságú érdekeinek védelme miatt szükséges;
5. az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges;
6. **az adatkezelés az adatkezelő vagy egy harmadik fél jogos érdekelnek érvényesítéséhez szükséges, kivéve, ha ezen érdekekkel szemben elsőbbséget élveznek az érintett olyan érdekei vagy alapvető jogai és szabadságai, amelyek személyes adatok védelmét teszik szükségessé, különösen, ha az érintett gyermek.**

**HÁTTÉR**

**Személyes adat**

Az xxx Kft. mint adatkezelő által kezelt személyes adatok köre jelen esetben az alábbiakra korlátozódik:

* munkavállalók képmása
* a társaság kamerával megfigyelt területei felkereső személyek képmása
* külsős partnerek képmása
* látogatók képmása
* bérlők és bérlők látogatóinak képmása
* látogatók és munkavállalók gépjárműveinek rendszáma.

**A személyes adat forrása**

Az a személy, akitől a személyes adatot gyűjtjük: azonos az érintettekkel

**Adatkezelés és cél**

Az adatkezelő székhelyének védelme, vagyonvédelem, személyvédelem, alaptörvényben biztosított alapjog védelme.

**Belső kontrollok**

Kamerarendszer adatbiztonsági és működtetési szabályzata, jogosultság szabályozása, kamerarendszer előzetes átvilágítása.

**ÉRDEKMÉRLEGELÉSI TESZT**

**Jogos érdek**

Az xxx Kft. székhelyének, épületének, vagyontárgyainak biztonsága

**Az adatkezelés szükségessége**

A zárt láncú kamerarendszer a leghatékonyabb eszköz az illetéktelen behatolás, rongálás, szabálysértés és bűncselekmény megelőzésére.

**Az érintett jogait és szabadságjogait ért sérelem**

Az xxx Kft. által tervezett adatkezelés az érintett alábbi jogait és szabadságjogait sérthetik:

* képmáshoz fűződő jog

**Érdekmérlegelés**

1. Az xxx Kft. tulajdonának védelme Alaptörvényben biztosított alapjog, a szólás- és sajtószabadság védelme (amely megnyilvánul a munkakörülmények biztosításában is) szintén Alaptörvényben biztosított alapjog;
2. A korlátozott tárolási időre tekintettel az adatkezelésnek nincs negatív hatása az érintettre, épp ellenkezőleg: az érintettek érdekeit is szolgálja (személy- és vagyonvédelem);
3. Biztonsági intézkedések: adminisztratív jellegűek, korlátozott tárolás és korlátozott megtekintés.

**ÖSSZEGZÉS**

**Jogos érdek összegzése**

A jelen teszt eredményeként, az xxx Kft. mint adatkezelő úgy véli, hogy jogos érdeke megállapítható a zárt láncú kamerarendszer üzemeltetésére, és a jogos érdeket nem írják felül az egyén jogai és szabadságjogai.

Az érintettek jogainak biztosítása érdekében az xxx Kft. közzé fogja tenni a jogos érdekeinek felsorolását az előzetes adatkezelési tájékoztatójában a GDPR14. cikkének megfelelően

**Jóváhagyta**

**Név:**

**Munkakör:**

**Dátum:**